บาทเปิด 32.02/04 บาทต่อดอลลาร์ แข็งค่าตามภูมิภาค
เงินบาทเปิดตลาด 32.02/04 บาทต่อดอลลาร์ แข็งค่าตามภูมิภาค หลังดอลล์อ่อน มองกรอบวันนี้ 32.00-32.10
25 พ.ค. 2561

เงินบาทเปิดตลาด 32.02/04 บาทต่อดอลลาร์ แข็งค่าตามภูมิภาค หลังดอลล์อ่อน มองกรอบวันนี้ 32.00-32.10นักบริหารเงินจากธนาคารกรุงเทพ เปิดเผยว่า เงินบาทเปิดตลาดเช้านี้อยู่ที่ 32.02/04 บาท/ดอลลาร์ แข็งค่าเล็กน้อยจากปิดตลาดเย็นวานนี้ที่ระดับ 32.04 บาท/ดอลลาร์ หลังมีแรงเทขายดอลลาร์เพื่อไปถือครองสกุลเงินอื่น เนื่องจากอัตราดอกเบี้ยพันธบัตรสหรัฐปรับตัวลดลง"บาทแข็งค่าตามภูมิภาคเนื่องจากดอลลาร์อ่อนค่าเมื่อเทียบกับเงินทุกสกุล หลังดอกเบี้ยพันธบัตรสหรัฐปรับตัวลดลง ทำให้มีแรงเทขายดอลลาร์แล้วไปถือครองเงินสกุลอื่น" นักบริหารเงิน กล่าวนักบริหารเงินประเมินกรอบการเคลื่อนไหวของเงินบาทวันนี้ไว้ที่ 32.00-32.10 บาท/ดอลลาร์